


Р Е П У Б Л И К А  Б Ъ Л Г А Р И Я
М И Н И С Т Е Р С К И   С Ъ В Е Т

ПРОЕКТ

П О С Т А Н О В Л Е Н И Е   № ....

от ....................... 2026 г.

за изменение и допълнение на нормативни актове на Министерски съвет
МИНИСТЕРСКИЯТ СЪВЕТ
ПОСТАНОВИ:
§ 1. В Наредбата за реда и начина за издаване и преразглеждане на разрешителни за емисии на парникови газове от инсталации и за осъществяване на мониторинг от операторите на инсталации и авиационните оператори, участващи в Европейската схема за търговия с емисии (приета с ПМС № 265 от 29.08.2014 г., обн., ДВ, бр. 74 от 2014 г.; изм. и доп., бр. 44 от 2023 г.) се правят следните изменения и допълнения:
1. В заглавието на наредбата се правят следните изменения и допълнения:
а) След думите „мониторинг от операторите на инсталации“ думата „и“ се премахва и се поставя запетая, след думите „авиационните оператори“  запетаята се премахва и се добавя „и регулираните субекти“, а думата „схема“ се заменя със „система“.
2. В чл. 1 се правят следните изменения и допълнения:
а) в ал. 1 се правят следните изменения и допълнения:
аа) след думите „приложение № 1“ се поставя запетая и се добавя „както и на лицата, които освобождават горива за потребление в секторите по приложение № 3 (наричани по-нататък „регулираните субекти “);
бб) след думите „авиационни оператори“ се добавя „и регулираните субекти“;
вв) думата „схема“ се заменя със „система“.
б) в ал. 2 се правят следните изменения и допълнения:
аа) в т. 2 думите „и на данните за тонкилометрите“ се заличават и се добавят „за несвързаните с СО2 въздействия“;
бб) създават се т. 4 и 5:
„4. плановете за мониторинг на данните за емисиите за дейностите в областта на морския транспорт“;
„5. плановете за мониторинг на годишните емисии на регулираните субекти по приложение № 3 към ЗОИК“.
3. В чл. 2 се правят следните изменения и допълнения:
а) в т. 1 в края на изречението се добавя „за категории промишлени дейности по приложение № 1 от ЗОИК“;
б) в т. 2 думите „и на данните за тонкилометрите“ се заличават и се добавят „за несвързаните с СО2 въздействия“, в края на изречението се поставя запетая и се добавя „извършващи дейности по приложение № 2 от ЗОИК“.
в) създават се точки 3, 4 и 5:
„3. издаване, отказ за издаване, преразглеждане, актуализиране и отмяна на РЕПГ и одобряване, отказ от одобряване, преразглеждане и актуализиране на плановете за мониторинг на годишните емисии на регулираните субекти;
4. одобряване, отказ за одобряване, преразглеждане и актуализиране на плановете относно методиката за мониторинг за безплатно разпределяне на квоти за емисии по чл. 6 от Делегиран регламент (ЕС) 2019/331;
5. одобряване на плановете за мониторинг на данните за емисиите, изготвени в съответствие със сроковете и изискванията на чл. 6 от Регламент (ЕС) 2015/757“.

4. В чл. 3 се създава нова т. 5 „издава разрешителното в тримесечен срок от датата на получаване на заявлението на оператора по т. 1“.
5. В чл. 4 навсякъде думите „и на данните за тонкилометрите“ се заличават и се добавят „за несвързаните с СО2 въздействия“.
6. Създава се чл. 4а:
„Чл. 4а. Разрешителните за емисии на парникови газове по чл. 1, ал. 1 на регулираните субекти се издават при спазване на следната последователност:
1. подаване от регулираните субекти на заявление и на план за мониторинг пред компетентния орган;
2. разглеждане и проверка на документите по т. 1;
3. допълване/коригиране на заявлението и на плана за мониторинг, при необходимост;
4. издаване на решение за издаване или отказ от издаване на РЕПГ.“
7. В чл. 5, ал. 1, след думите „авиационните оператори“, се добавя „и регулираните субекти“.
8. В заглавието на Раздел II, в края, се добавя „на операторите на инсталации“.
9. В чл. 6 се правят следните изменения и допълнения:
а) в ал. 1 думите „и в сроковете“ се заличават;
б) в ал. 6 се правят следните изменения:
аа) в т. 1 думите „в т.ч. идентификационните данни на КР и на решението по оценка за въздействието на околната среда“ се заменят с „и посочва техните идентификационни данни“;
бб) в  т. 2 след думите „и бр. 5 и 59 от 2016 г.“ се добавя  „изм., бр. 62 от 2022 г.“;
вв) точки 3 и 4 се изменят така:
„3. инсталацията и различните режими на нейната експлоатация, включително използваната технология;
 4. суровините и спомагателните материали, чието използване може да доведе до емисии на парникови газове“;
гг) Създават се т. 5 и 6:
„5. източниците на емисии на парникови газове от инсталацията;
6. планираните мерки за мониторинг и докладване в съответствие с изискванията на наредбата по чл. 5, т. 1 от ЗОИК“;
10. В чл. 8, ал. 1 думите „в 14-дневен срок след приключване на проверката по чл. 7“ се заличават.
11. В чл. 9 се правят следните изменения и допълнения:
а) в ал. 2 след думата „заявление“ съюзът „и“ се заличава и се поставя запетая, а след думата „мониторинг“ се добавя „и допълнителната информация, ако е необходима“; 
б)  ал. 3 се отменя;
в) създава се ал. 6 :
„(6) Регионалните инспекции по околната среда и водите осъществяват контрол за спазването на условията на разрешителното за емисии на парникови газове и уведомяват незабавно компетентния орган, в случай на установено нарушение“.
12. В чл. 10, ал. 1 думите „в 14-дневен срок от датата на уведомяване на оператора по чл. 9, ал. 4“ се заменят с „20-дневен срок от установяване съответствието на заявлението и на плана за мониторинг с изискванията на наредбата и на Регламент за изпълнение (ЕС) 2018/2066“.
13. В чл. 11, в основния текст думите „7-дневен“ се заменят с „14-дневен“.
14. В чл. 15 се правят следните изменения:
а) в ал. 1 думите „по чл. 34, ал. 2, т. 1 и 2 от ЗОИК“ се заменят с думите „по чл. 34, ал. 2, т. 1, 2 и 3 от ЗОИК“.
б) алинеи 5 и  6 се отменят.
в) създават се нови ал. 7 и ал. 8: 
"(7) При промяна само на правната форма на дружеството-оператор на инсталация, при която фирмата запазва своя Булстат, операторът уведомява компетентния орган в 14-дневен срок от настъпването на промяната, като компетентният орган актуализира РЕПГ и данните в НРТКЕПГ.
(8) При смяна на оператора на инсталацията, включително при създаване на ново дружество с друг Булстат, операторът уведомява компетентния орган в 14-дневен срок от настъпването на промяната, като компетентният орган отменя съществуващото РЕПГ, закрива партидата на стария оператор и издава ново РЕПГ и нова партида в НРТКЕПГ."
15. В чл. 19, ал. 2 в края на изречението се поставя запетая и се добавя „но при условие че операторът няма задължения за връщане на квоти към Националния регистър за търговия с квоти за емисии на парникови газове (НРТКЕПГ)“.
16. В чл. 20 се правят следните изменения:
        а) думите „по смисъла на чл. 34, ал. 5 от ЗОИК“ се заличават.
  б ) в ал. 4 в основния текст, думите „по смисъла на чл. 34, ал. 5 от ЗОИК“ се заличават;
  в) в ал. 5, т. 2 в края на изречението се добавя „при условие, че операторът няма задължения за връщане на квоти към НРТКЕПГ“.
17. В чл. 21, ал. 1 думите „и на данните за тонкилометрите“ се заличават и се добавят „за несвързаните с СО2 въздействия“;
18. В чл. 22 се правят следните изменения:
а) в ал. 1 думите „и на данните за тонкилометрите“ се заличават и се добавят „за несвързаните с СО2 въздействия“;
б) в ал. 2 думите „Регламент (ЕС) № 601/2012“ се заменят с „Регламент за изпълнение (ЕС) 2018/2066“.
19. В чл. 23, навсякъде в текста думите „и на данните за тонкилометрите“ се заличават и се добавят „за несвързаните с СО2 въздействия“.
20. В чл. 24, навсякъде в текста думите „и на данните за тонкилометрите“ се заличават и се добавят „за несвързаните с СО2 въздействия“;
21. В чл. 24а се създава т. 3:
„3. не извършва дейност по приложение № 2 в рамките на две последователни години“.
22. Създават се Раздел VIа с чл. 24б-24г, Раздел VIб с чл. 24д-24и и Раздел VIв с чл. 24к-24п:
“Раздел VIа 
Условия и ред за подаване и проверка на заявление за издаване на разрешително за емисии на парникови газове на регулираните субекти. 
Чл. 24б. (1) Дейността по приложение № 3 към чл. 30, ал. 3 от ЗОИК на регулираните субекти  се разрешава след издаване на разрешително за емисии на парникови газове след подадено пред компетентния орган по чл. 2 заявление за издаване на РЕПГ при условията и в сроковете на чл. 51г от ЗОИК.
(2) Заявлението по ал. 1 се подава на електронен и на хартиен носител по образец съгласно приложение № 3 от Наредбата заедно с декларация за достоверност на данните. При различия в данните на хартиения и на електронния носител се приемат данните на хартиения носител.
(3) Със заявлението се подава план за мониторинг на електронен и на хартиен носител. Планът се изготвя съгласно изискванията на наредбата и на Регламент за изпълнение (ЕС) 2018/2066, като се попълва електронният формуляр, публикуван на интернет страницата на ИАОС.
(4) Заявлението по ал. 1 включва описание на:
1. информация за датата и начина на заплащане на дължимата такса съгласно Тарифата за таксите, които се събират в системата на Министерството на околната среда и водите (обн., ДВ, бр. 39 от 2011 г.; изм. и доп., бр. 73 и 94 от 2012 г., бр. 2 от 2013 г., бр. 79 от 2014 г., изм. бр. 62 от 05 .08.2022 г.), наричана по-нататък „Тарифата“;
2. доставчика на горива;
3. вида на горивата, които се използват за изгаряне в секторите по приложение №3 и начините на освобождаване на тези горива за потребление;
4. крайната употреба на горивата, освободени за потребление за дейността по приложение № 3;
5. планираните мерки за мониторинг и докладване на емисиите в съответствие с актове за изпълнение на Европейската комисия.
Чл. 24в. (1) Компетентният орган по чл. 2 проверява заявлението по чл. 24б в 14-дневен срок от датата на получаването му относно:
1. съдържанието и формата на заявлението съгласно приложение № 3 от Наредбата;
2. плана за мониторинг съгласно изискванията на наредбата и на Регламент за изпълнение (ЕС) 2018/2066;
(2) Компетентният орган по чл. 2, при необходимост, изисква с писмо данни за регулирания субект от съответната регионална инспекция по околната среда и водите (РИОСВ) в срока по ал. 1.
Чл. 24г. (1) Когато при проверката по чл. 24в се установи, че заявлението и/или планът за мониторинг са непълни, не съответстват и/или не отговарят на изискванията на приложение № 3 от ЗОИК и на Регламент за изпълнение (ЕС) 2018/2066, компетентният орган по чл. 2 дава указания за необходимите корекции и предоставяне на допълнителна информация, като посочва основанията за това. Указанията се изпращат на регулирания субект по електронен път и с писмо по пощата с обратна разписка в 7-дневен срок след приключване на проверката по чл. 24в.
(2) Допълненото/коригираното заявление, планът за мониторинг и допълнителната информация се подава в ИАОС в 14-дневен срок от датата на получаване от оператора на указанията по ал. 1.
(3) В случай че срокът по ал. 2 не бъде спазен, компетентният орган по чл. 2 не одобрява заявлението по чл. 24б и издава решение за отказ по чл. 24и, ал. 1“.

Раздел VIб 
Издаване и отказ от издаване на разрешително за емисии на парникови газове на регулираните субекти.
 „Чл. 24д. (1) Компетентният орган по чл. 2 изготвя проект на РЕПГ, неразделна част от който е планът за мониторинг в „20-дневен срок от установяване съответствието на заявлението и на плана за мониторинг с изискванията на наредбата и на Регламент за изпълнение (ЕС) 2018/2066“.
(2) Проектът на РЕПГ и планът за мониторинг към него се съгласуват със съответната РИОСВ в 10-дневен срок от датата на изпращането им.
(3) В 3-дневен срок от съгласуването по ал. 2, компетентният орган по чл. 2 изпраща на регулирания субект екземпляри от изготвените проекти на РЕПГ и плана за мониторинг.
(4) Регулираният субект може да направи забележки и възражения и/или да поиска разяснения по проекта на РЕПГ, неразделна част от който е планът за мониторинг, в 10-дневен срок от получаването му.
(5) Компетентният орган по чл. 2 разглежда постъпилите забележки, възражения и/или разяснения по проекта на РЕПГ по ал. 4, неразделна част от който е планът за мониторинг, и при необходимост, провежда консултации с регулирания субект за тяхното обсъждане и оценка“.
Чл. 24е. Компетентният орган по чл. 2 издава в три оригинални екземпляра, на хартиен носител, РЕПГ и решение, с което се одобрява планът за мониторинг – неразделна част от него, в 14-дневен срок, както следва:
1. при наличие на писмено потвърждение от регулирания субект, че няма забележки по проекта на РЕПГ и по плана за мониторинг към него;
2. при установено съответствие на подаденото заявление и плана за мониторинг с изискванията на ЗОИК, на Наредбата и на Регламент за изпълнение (ЕС) 2018/2066;
3. при допълване или коригиране на заявлението и/или плана за мониторинг в срока по чл. 24г, ал. 2 съгласно указанията на компетентния орган.
 Чл. 24ж. Разрешителното за емисии на парникови газове се издава със съдържание и форма съгласно приложение № 4 от Наредбата и е безсрочно, с изключение на случаите, когато в него е посочено ограничение на времето.
Чл. 24з. Компетентният орган по чл. 2 връчва на регулирания субект и предава на РИОСВ по един оригинал на решението и РЕПГ, на хартиен носител, и плана за мониторинг – на електронен носител, в 7-дневен срок от издаването на решението по чл. 24е.
Чл. 24и. (1) Компетентният орган по чл. 2 не издава РEПГ, с което се позволява отделянето на газове в случай че регулираният субект не е представил надлежни доказателства или с представените не се доказва, че е в състояние да следи и докладва емисиите.


Раздел VIв
Преразглеждане и отмяна на разрешителното за емисии на парникови газове на регулираните субекти
Чл. 24к. (1) Регулиран субект, притежаващ РЕПГ, уведомява компетентния орган при всеки случай на планирани промени в естеството на дейността или в освобождаваните от тях горива за потребление в 14-дневен срок от датата на настъпване на промяната.
(2) Регулираният субект  е длъжен да уведоми компетентния орган за всяка промяна в правната си форма, преобразуване, прехвърляне на търговското предприятие или други обстоятелства, водещи до смяна на оператора на инсталацията, и които могат да окажат влияние върху издаденото РЕПГ, в 14-дневен срок от вписването на съответното обстоятелство.
 (3) За започване на преразглеждане на РЕПГ регулираният субект представя с уведомлението по ал. 1 подробна информация и доказателства за промяната в плана за мониторинг на емисиите на парникови газове.
(4) Компетентният орган по чл. 2 може да разреши прилагането на опростени мерки за мониторинг, докладване и проверка за регулирани субекти, чиито годишни емисии, съответстващи на количествата горива, освободени за потребление, са под 1000 тона еквивалент на въглероден диоксид, в съответствие с актовете за изпълнение, приети от Европейската комисия.
Чл. 24л. (1) Компетентният орган по чл. 2 проверява предоставената информация по чл. 24к, ал. 3 за съответствие с изискванията на ЗОИК и на Регламент за изпълнение (ЕС) 2018/2066 в 14-дневен срок от получаване на уведомлението по чл. 24к, ал. 1.
(2) В 7-дневен срок от приключване на проверката по ал.1, компетентният орган по чл. 2 писмено уведомява регулирания субект за приложимата процедура по издаване на ново РЕПГ или за актуализиране на издаденото РЕПГ. 
[bookmark: _GoBack](3) Компетентният орган по чл. 2 прекратява преразглеждането по чл. 24к, ал. 3, в случай че промените в плана за мониторинг не са в съответствие с изискванията на Регламент за изпълнение (ЕС) 2018/2066.
(4) Компетентният орган уведомява писмено регулирания субект за прекратяване на преразглеждането в 3-дневен срок от прекратяване на преразглеждането по ал. 3.
Чл. 24м. (1) Компетентният орган по чл. 2 издава решение за актуализиране на РЕПГ в 14-дневен срок от приключване на преразглеждането по чл. 24к, ал. 3 в случаите на:
1. промяна в плана за мониторинг по смисъла на чл. 75б, параграф 3, буква „д“, „ж“ и „з“ от Регламент за изпълнение (ЕС) 2018/2066;
2. промяна на регулирания субект.
(2) В решението за актуализиране на РЕПГ се включват всички промени в издаденото разрешително и в плана за мониторинг в резултат на преразглеждането му по чл. 24к. Планът за мониторинг е неразделна част от решението.
(3) Компетентният орган по чл. 2 връчва на оператора по един оригинал от решението на хартиен носител и от плана за мониторинг – на електронен носител, в 7-дневен срок от издаване на решението по ал. 1.
Чл. 24н. (1) В резултат от преразглеждането на РЕПГ по чл. 24л компетентният орган по чл. 2 провежда процедура по издаване на ново разрешително в случаите на:
1. чл. 51г, ал. 7 и 8 от ЗОИК;
2. промяна в плана за мониторинг по смисъла на чл. 75б, параграф 3, букви „а“ – „г“ от Регламент за изпълнение (ЕС) 2018/2066.
(2) За започване на процедура за издаване на ново РЕПГ компетентният орган по чл. 2 с уведомлението по чл. 24к, ал. 3 указва на регулирания субект да подаде заявление и план за мониторинг съгласно изискванията на чл. 24б.
(3) Компетентният орган по чл. 2 разглежда и проверява документите по ал. 2 по реда на раздели VIa и VIб.
Чл. 24о. В случай на констатирано неизпълнение на условията в РЕПГ компетентният орган по чл. 2 отменя с решение РЕПГ, но при условие че регулираният субект няма задължения за връщане на квоти в НРТКЕПГ.
Чл. 24п. (1) При прекратяване на дейността на регулирания субект или при промяна, в резултат на която дейността му вече не попада в обхвата на приложение № 3 към ЗОИК, регулираният субект писмено уведомява компетентния орган по чл. 2 в 14-дневен срок от настъпване на промяната или от прекратяване на дейността.
(2) Компетентният орган по чл. 2, предоставя на РИОСВ уведомлението по ал. 1 за становище по представените от регулирания субект данни в 7-дневен срок от получаване на уведомлението.
(3) РИОСВ извършва проверка на представените от регулирания субект данни в уведомлението в 14-дневен срок от получаване на уведомлението по ал. 1, като, при необходимост, извършва и проверка на място, за което съставя констативен протокол.
 (4) Компетентният орган по чл. 2:
1. уведомява писмено регулирания субект за започване на процедура по отмяна на РЕПГ в 10-дневен срок от получаване на уведомлението по ал. 1;
2. отменя с решение РЕПГ в 10-дневен срок от уведомлението по т. 1 „при условие че операторът няма задължения за връщане на квоти към НРТКЕПГ; 
3. връчва на регулирания субект решението по чл. 24о в оригинал на хартиен носител в 5-дневен срок от датата на издаването му“.
23. В заглавието на Раздел VII след думите „авиационните оператори“ се добавя  „и регулираните субекти“.
24. В чл. 25 след думите „авиационните оператори“ се добавя „и регулираните субекти“, думите „приложения № 1 и 2“ се заменят с „приложения № 1, 2 и 3“, а думите „раздел ІІ“ се заменят с „раздел 2 и глава седма, раздел 1“. 
25. В чл. 26 се правят следните изменения и допълнения:
а) в ал. 1 след думите „авиационните оператори“ се добавя „и регулираните субекти“ и думите „приложения № 1 и 2“ се заменят с „приложения № 1, 2 и 3“.
б) в ал. 2 след думите „авиационните оператори“ се добавя „и регулираните субекти“, думите „и на докладите за тонкилометри“ се заличават и се добавят „доклада за несвързаните с СО2 въздействия“.
26. В чл. 27 се правят следните изменения и допълнения:
а) в ал. 1 след думите „авиационните оператори“ се добавя „и регулираните субекти“, след думите „чл. 34, ал. 2“ се добавя „и чл. 51г, ал. 7 и 8 от“, а след думите „чл. 15, параграф 3“ се добавя „и чл. 75б, параграф 3“;
б) в ал. 2 думите „раздели VIа и V“ се заменят с „раздели VIа, V и VIв“;
в) в ал. 4 след думите „авиационните оператори“ се добавя „и регулираните субекти“;
г) в ал. 5 след думите „авиационните оператори“ се добавя „и регулираните субекти“, думите „глава втора“ се заменят с „ глава II”, а думите „раздел ІІ“ се заменят с  „раздел 2 и глава VIIа, раздел 1“.
27. Създава се Раздел VIIIa с чл. 33а-33б:
Раздел VIIIа
Общи изисквания за провеждане на мониторинг на емисии на парникови газове от регулирани субекти
Чл. 33а. (1) Регулираните субекти, извършващи дейности по приложение № 3 към ЗОИК, осъществяват мониторинг на емисиите в съответствие с изискванията на глава VIIa на Регламент за изпълнение (ЕС) 2018/2066 и на одобрения план за мониторинг.
(2) Регулираните субекти са длъжни да извършват мониторинг на емисиите в съответствие със специфичните елементи съгласно Приложение IX, т. 4 към Регламент за изпълнение (ЕС) 2018/2066.
Чл. 33б. (1) В плана за мониторинг регулираният субект съгласно чл. 75е от Регламент за изпълнение (ЕС) 2018/2066 посочва избраната методика за мониторинг.
(2) Регулираният субект е длъжен незабавно да уведоми компетентния орган по чл. 2 за временна промяна в методиката на мониторинг, като посочи информацията по чл. 75ж, параграф 2 от Регламент за изпълнение (ЕС) 2018/2066“.
28. Създава се Раздел ІXа с чл. 36б и 36в:
Раздел IXа
Специални изисквания за провеждане на мониторинг на емисии на парникови газове от регулирани субекти
Чл. 36б. (1) Един регулиран субект се счита за субект с малки емисии, ако е изпълнено едно от условията на чл. 75н, параграф 1 и 1а от Регламент за изпълнение (ЕС) 2018/2066.
(2) Регулираните субекти по ал. 1 провеждат мониторинга на емисиите на парникови газове в съответствие с разпоредбите на чл. 75н, параграфи 2 – 6 от Регламент за изпълнение (ЕС) 2018/2066 по план за мониторинг, одобрен от компетентния орган по чл. 2.
Чл. 36в. Регулираните субекти, отговарящи на условията на чл. 75н от Регламент за изпълнение (ЕС) 2018/2066, са длъжни в срок до 30 април на текущата година да изготвят годишен доклад за емисиите от количествата горива, освободени за потребление по Приложение № 3 на ЗОИК за предходната година“.
29. В заглавието на Раздел Х думите „и на данните за тонкилометрите“ се заличават и се добавят „за несвързаните с СО2 въздействия“.
30. В чл. 37, ал. 1 думите „и на данните за тонкилометрите“ се заличават и се добавят „и несвързаните с CO2 въздействия на въздухоплаването“.
31. Член 38 се отменя.
32. В чл. 39 се правят следните изменя и допълнения:
а) в ал. 1 след думите „емисиите на CO2“ се добавя „и на несвързаните с CO2 въздействия“ и след думите „чл. 53“ се добавя „и чл. 53а“.
б) създава се нова ал. 5:
„(5) Всеки авиационен оператор изчислява количеството на еквиваленти на CO2 за несвързаните с CO2 въздействия на въздухоплаването съгласно чл. 56а от Регламент за изпълнение (ЕС) 2018/2066“.
в) алинея 5 става 6 и в нея думите „таблица 2, Приложение III, т. 39“ се заменят с „таблица 1, Приложение IIIа“ и изречение второ се заличава.
г) създава се нова ал. 7:
„(7) Приемането на нулев емисионен фактор за биогорива, RFNBO, RCF и синтетични нисковъглеродни горива от авиационните оператори се извършва съгласно чл. 54в от Регламент за изпълнение (ЕС) 2018/2066“.
д) досегашните ал. 6, 7 и 8 стават съответно 8, 9 и 10.
33. В чл. 40, ал. 2 след думите „чл. 53“ се добавя „и чл. 53а“.
34. Член 41 се отменя.
35. В заглавието на Раздел ХI думите „и на данните за тонкилометрите“ се заличават и се добавят „за несвързаните с СО2 въздействия“.
36. В чл. 42 думите „и авиационният оператор“ се заменят с „авиационният оператор и регулираният субект“.
37. В чл. 43, в основния текст думите „или авиационните оператори“ се заменят с „авиационният оператор и регулираните субекти“.
38. В чл. 44 думите „ и авиационните оператори“ се заменят с „авиационният оператор и регулираните субекти“.
39. В чл. 45 след думите „операторът“ се добавя „и регулираният субект“ и след думите „чл. 66“ се добавя „и чл. 75о“.
40. В чл. 46 се правят следните изменения и допълнения:
а) в ал. 1 думите „и авиационният оператор“ се заменят с „авиационният оператор и регулираният субект“ и след думите „чл. 66“ се добавя „и чл. 75о“.
б) в ал. 2 думите „или за тонкилометрите“ се заличават и се добавят „за несвързаните с СО2 въздействия“.
в) създава се ал. 3:
„(3) Всеки регулиран субект е длъжен да осигури достъп до документите и данните по ал. 1 на оправомощени длъжностни лица от компетентния орган по чл. 2 и на верификационния орган – за целите на верификацията на доклада за емисиите“.
41. В чл. 47 думите „и на данните за тонкилометрите“  се заменят с „и на несвързаните с CO2 въздействия на въздухоплаването“.
42. В чл. 49 думите „и на данните за тонкилометрите“ се заличават и се добавят „за несвързаните с СО2 въздействия“.
43. В Преходни и заключителни разпоредби се правят следните изменения и допълнения:
а) в Приложение 2 към чл. 11, ал. 1, в „Условие 5“, думите „Регламент (ЕС) № 600/2012“ се заменят с „Регламент за изпълнение (ЕС) 2018/2067“.
б) създават се Приложение 3, към чл. 24б, ал. 2 и Приложение № 4 към чл. 24ж, ал. 2:
„Приложение № 3 към чл. 24б, ал. 2
Заявление за издаване на разрешително за емисии на парникови газове
(Образец)
I. Нетехническо резюме на заявлението за издаване на РЕПГ
1. Общи данни:
1.1. доставчик на гориво
1.2. вида на горивата, които се използват за изгаряне в секторите по приложение № 3 на ЗОИК, и начините на освобождаване на тези горива за потребление
1.3. крайната употреба на горивата, освободени за потребление за дейността
1.4. планираните мерки за мониторинг и докладване на емисиите в съответствие с актове за изпълнение на Европейската комисия
2. Данни за регулирания субект:
2.1. Трите имена на физическото лице – за едноличен търговец (ЕТ), или на представителя на юридическото лице (ЮЛ).
2.2. Наименование на ЕТ.	
2.3. Наименование на ЮЛ.	
2.4. Адрес на регулирания субект (местожителство и адрес на физическото лице – едноличен търговец, съответно седалище и адрес на управление на юридическо лице).
Ул. № 
Град 
Пощенски код 
Тел. номер 
Номер на факс 
Електронна поща 
2.5. ЕИК/БУЛСТАТ (за ЕТ и за ЮЛ)	
2.6. Лице за контакти по процедурата за издаване на разрешителното:	
Трите имена (име, бащино име, фамилия):
Адрес: 
Мобилен телефон: 
Служебен телефон: 
Факс: 
Електронна поща: 
ІІ. План за мониторинг, изготвен съгласно изискванията на Регламент за изпълнение (ЕС) № 2018/2066, като се попълва електронният формуляр, публикуван на интернет страницата  на ИАОС, на адрес https://eea.government.bg/
„Приложение № 4 към чл. 24ж, ал. 2
Разрешително за емисии на парникови газове (Образец)
Доставчик на горива: 
Адрес: гр. 
Пощенски код: 
Ул. № 
Тел. 
ЕИК/ БУЛСТАТ (за едноличен търговец/юридическо лице): 
НАИМЕНОВАНИЕ НА ДОСТАВЧИКА: 
Речник на използваните термини и съкращения: 
Описание на начините, по които регулираните субекти освобождават горивата за потребление в секторите по Приложение № 3
Списък на горивата, които регулираните субекти освобождават за потребление в секторите по Приложение № 3
Мониторинг. План за мониторинг и изисквания за докладване съгласно актове за изпълнение на Европейската комисия
Условие 1. Докладване. Изискванията за докладване в съответствие с наредбата по чл. 5, т. 5 от ЗОИК
Условие 2. Квоти. Задължение за предаване на квоти 
Задължение за предаване в срок до 31 май всяка година на квоти, равни на общото количество верифицирани емисии за всяка календарна година
Уведомления. Задължение за уведомяване на компетентния орган за всяка промяна по чл. 24л, ал. 1 
Санкции. Предвидените в ЗОИК имуществени санкции при неизпълнение на условията на разрешителното:“
§ 2. В Наредбата за реда и начина на администриране на Националния регистър за търговия с квоти за емисии на парникови газове (приета с ПМС № 266 от 29 август 2014 г., обн., ДВ, бр. 74 от 2014 г.; изм. и доп., бр. 3 от 2018 г. и бр. 44 от 2023 г.) се правят следните изменения и допълнения:
1. В чл. 4 се правят следните изменения и допълнения: 
а) в ал. 2 думите „и данните за тонкилометрите“ се заличават и се добавят „за несвързаните с СО2 въздействия“;
б) създават се ал. 3 и  4:
„(3) В регистъра се откриват партиди за квоти на морски оператори по чл. 47а от ЗОИК.
„(4) В регистъра се откриват партиди за квоти на лицата, които освобождават горива за потребление в секторите по приложение № 3 към чл. 51а от ЗОИК, които притежават разрешително за емисии на парникови газове (РЕПГ), наричани по-нататък „регулирани субекти“.
2. В чл. 5 се правят следните изменения и допълнения:
а) в ал. 1 думите „представя на“ се заменят с „подава пред“;
б) в ал. 2 се правят следните изменения:
аа) в основния текст думите „представя на“ се заменят с „подава пред“;
бб) в т. 1 думите „(изм. – ДВ, бр. 44 от 2023 г., в сила от 19.05.2023 г.)“ се заличават.
вв) точка 2 се отменя.
в) създават се ал. 3-5:
„(3) Морският оператор подава пред органа по чл. 2 заявление за откриване на партида по образец, утвърден от компетентния орган, съдържащ информацията по приложения VIIa и VІІI към Делегиран регламент (ЕС) 2019/1122 и публикуван на интернет страницата на ИАОС.
(4) Регулираните субекти подават пред органа по чл. 2 заявление за откриване на партида по образец, утвърден от компетентния орган, съдържащ информацията по приложение VIIб и VIII към Делегиран регламент (ЕС) 2019/1122 и публикуван на интернет страницата на ИАОС“.
(5) Лицата,  подали заявления по чл. 5, ал. 1, 2, 3 и 4 са длъжни да предоставят информация за датата и начина на заплащане на дължимата такса съгласно Тарифата за таксите, които се събират в системата на Министерството на околната среда и водите (обн., ДВ, бр. 39 от 2011 г.; изм. и доп., бр. 73 и 94 от 2012 г., бр. 2 от 2013 г., бр. 79 от 2014 г. и бр. 5 и 59 от 2016 г.),  наричана по-нататък "Тарифата“.
г) досегашната ал. 3 става ал. 7 и се изменя така:
„(7) Заявленията по ал. 1, 2, 3 и 4 се подават на електронен и на хартиен носител заедно с декларация за достоверност на данните. При различия в данните на хартиения и на електронния носител се приемат данните на хартиения носител“.
д) досегашната ал. 4 става ал. 8 и основният текст се изменя така:
„(8) Към заявленията по ал. 1, 2, 3 и 4 се представят и следните документи:“
д) създават се ал. 9 и 10:
„(9) Морският оператор задължително представя документ, доказващ, че на дружеството е предоставен мандат от корабособственика за спазването на задълженията по СТЕ, подписан както от корабособственика, така и от дружеството. Ако този документ не е съставен на английски или български, а на друг език задължително се предоставя с превод на английски или български език, извършен от заклет преводач. Ако представеният документ е препис, то трябва да бъде нотариално заверен „вярно с оригинала“. Ако преписът е заверен от нотариус с район на действие извън държавата-членка на националния администратор, той трябва да бъде легализиран.“
„(10) Регулираните субекти задължително представят копие от годишния отчет или от последния одитиран финансов отчет, а ако липсва одитиран финансов отчет — копие от финансовия отчет, подпечатано от данъчната служба или от финансовия директор“. 
е) досегашната ал. 5 става ал. 11 и се изменя така:
„(11) Копия от документите по ал. 8 се представят и на електронен носител като част от заявлението по ал. 1, 2, 3 и 4“.
ж) досегашната ал. 7 става ал. 12 и се изменя така:
„(12)  Органът по чл. 2 проверява представените със заявлението данни и документи за съответствие с изискванията на наредбата и на Делегиран регламент (ЕС) 2019/1122 в срок 15 работни дни от подаване на заявлението по ал. 1, 2, 3 и 4“ .
и) досегашната ал. 8 става ал. 13 и се изменя така:
„(13) Когато при проверката по ал. 12 се установи, че представените със заявлението по ал. 1, 2, 3  и 4 данни и документи са непълни, не съответстват и/или не отговарят на изискванията на наредбата и на Делегиран регламент (ЕС) 2019/1122, органът по чл. 2 изпраща на оператора в срок 3 работни дни след края на проверката, указания за необходимитекорекции, допълнителна информация и/или документи. Коригираното заявление и/или допълнителна информация се представят на органа по чл. 2 в срок 5 работни дни от датата на получаване на указанията“ .
к) досегашната ал. 9 става ал. 14 и се изменя така:
„(14) Органът по чл. 2 извършва проверка за съответствие с дадените указания в срок 3 работни дни от получаване на информацията по ал. 13“.
л) Създава се ал. 15:
„(15) Всички заявления се подават задължително на български език или двуезично за чужди дружества“.
3. В чл. 6 се правят следните изменения и допълнения:
а) в ал. 1 думата „или“ се заменя със запетая, след думите „авиационния оператор“ се добавя „на морския оператор или на регулирания субект“, а думите „чл. 5, ал. 7 или 9“ се заменят с „чл. 5, ал. 12 или 14“; 
б) в ал. 2  думата „или“ се заменя със запетая, след думите „ на авиационния оператор“ се добавя „на регулиран субект, в случаите по чл. 19“.
4. В чл. 8, ал. 4 думите „ал. 4“ се заменят с „ал. 6 и 7“.
5. В чл. 9,  ал. 2 думите „с писмо по пощата с обратна разписка“ се заличават. 
„(1) Органът по чл. 2 проверява представените със заявлението данни и документи за съответствие с изискванията на наредбата и на Делегиран регламент (ЕС) 2019/1122 в срок 15 работни дни от подаване на заявлението по чл. 8, ал. 2“.
„(2) Когато при проверката по ал. 1 се установи, че представените със заявлението по чл. 8, ал. 2 данни и документи са непълни, не съответстват и/или не отговарят на изискванията на наредбата и на Делегиран регламент (ЕС) 2019/1122, органът по чл. 2 изпраща на заявителя указания за необходимите корекции, допълнителна информация и/или документи в срок 3 работни дни след края на проверката по ал. 1. Коригираното заявление и/или допълнителна информация се представят в срок 5 работни дни от датата на изпращане на указанията“.
6. В чл. 10, ал.1 думите „лична или“ се заличават. 
„(1) Органът по чл. 2 издава решение за откриване на търговска партида на физическо или юридическо лице или решение за отказ от откриване на партида и го връчва на титуляря/заявителя в срок 3 работни дни от датата на издаването му“.
7. В чл. 11 се правят следните изменения:
а) в ал. 4 думите „по чл.8, ал. 4 и 5“ се заменят с „по чл. 5, ал. 7 и 8“ и в края се поставя запетая и се добавя „както и списък с лицата, които, съгласно акредитацията имат право да проверяват годишните доклади за емисиите на парникови газове“;
б) в ал. 5 след думите „се подават“ се добавя „задължително“ и в края се добавя „или двуезично за чуждестранни верификатори“.
В чл. 12 се правят следните изменения:
а) в ал. 1 думите „ 15 работни дни“ се заменят с думите „ 20 работни дни“;
б) в ал. 2, в изречение първо думите „с писмо по пощата с обратна разписка“ се заличават, а в изречение второ думата „получаване“ се заменя с „изпращане“;
8. В чл. 13, ал. 1 след думите „откриване на партида“ се добавя „в случаите по чл. 19, параграф 2 от Делегиран регламент (ЕС) 2019/1122“;
9. В чл. 16 се правят следните изменения и допълнения:
а) създава се ал. 5 :
„(5) В случаите, когато заявителят на партида и/или упълномощените представители са чуждестранни лица на морски партиди и партиди на верификатор, документите по чл. 8, ал. 4 и 5 се представят по ред и начин съгласно чл. 8, ал. 6 и 7, с изключение на документите по чл. 8, ал. 5, които не се взимат предвид“.
б) досегашната ал. 5 става 6.
10. В чл. 19, ал. 1 след думата „срок“ думите „в срок до 31 декември“ се заменят с „в срок до 30 юни“ и след думата „година“ се добавят думите „а титулярите на партиди за квоти на регулирани субекти предоставят тази информация до 31 март всяка година.“.
11. В чл. 20, ал. 1 думите „15 работни дни“ се заменят с „20 работни дни“;
12. В чл. 22 се правят следните изменения:
а) в ал. 1 текстът „оператор на инсталация и на партида на авиационен оператор в регистъра се извършва съгласно изискванията на чл. 25, чл. 26 и чл. 28, параграф 3 от Делегиран регламент (ЕС) 2019/1122“ се заменя с „оператор на инсталация, авиационен оператор, морски оператор или регулиран субект в регистъра се извършва съгласно изискванията на чл. 25, чл. 26, чл. 26а, чл. 26б и чл. 28 от Делегиран регламент (ЕС) 2019/1122“.
б) в ал. 2 думите „или единици по Протокола от Киото“ се заличават и думите „по чл. 4, ал. 1 и 2“ се заменят с „по чл. 4, ал. 1, 2, 3 и 4“.
в) алинея 3 се изменя така:
„(3) В случай че титуляр на партида по чл. 4, ал. 1, 2, 3 и 4 не отговори в срока по ал. 2, администраторът прехвърля квотите в своята национална партида за квоти или задава на партидата състояние „очаква закриване“.“
г) в ал. 4 думите „по чл. 4, ал. 1 или 2“ се заменят с „по чл. 4, ал. 1, 2, 3 и 4“.

13. В чл. 24, ал. 1, в т.1 думата „отнета“ се заменя с думата „оттеглена“.
14. В заглавието на Раздел III думите „оператори на инсталации и авиационни оператори“ се заменят с „оператори на инсталации, авиационни оператори, морски оператори и регулирани субекти“.
15. В чл. 26 се правят следните изменения и допълнения:
а) в ал. 1 след думите „авиационните оператори“ се добавя „морските оператори или регулирани субекти“.
б) в ал. 3, в края се поставя запетая и се добавя „а отразяването в регистъра на годишните верифицирани емисии на регулирани субекти е до 30 април на текущата година“.
в) алинея 6 се изменя така: 
„(6) Партидите на оператори на инсталации, авиационни оператори и морски оператори, в които не са отразени и потвърдени верифицираните емисии, автоматично се блокират от системата на регистъра след 1 април на текущата година. Партидите на регулирани субекти, в които не са отразени и потвърдени верифицираните емисии, автоматично се блокират от системата на регистъра на 1 май. Партидите се отблокират автоматично от датата на отразяване и потвърждаване на емисиите.“
16. В чл. 27 се правят следните изменения и допълнения:
а) в ал. 1 след думите „авиационни оператори“ се добавя „морските оператори и регулираните субекти“.
 б) алинея 2 се изменя така:
„(2) Предаването на квоти се извършва от лицата по ал. 1, освен ако същите не са упълномощили писмено органа по чл. 2, предаването да бъде извършено от него“ .
б) създава се ал. 3:
„(3) Морските оператори връщат квоти за верифицирани емисии, съгласно изискванията на чл. 47в, ал. 3 от ЗОИК“;
в) досегашната ал. 3 става 4 и се изменя така:
„(4) Операторите на инсталации, авиационни оператори и морските оператори се задължават да предадат квотите, равни на количеството верифицирани емисии в партидата на ЕС в срок до 30 септември на текущата година, за изпълнение на изискванията на чл. 48, ал. 1 от ЗОИК“. 
г) създават се ал. 5 и 6:
„(5) Регулираните субекти предават в партидата на ЕС в срок до 31 май всяка година количество квоти, равни на общото количество верифицирани емисии за предходната календарна година“.
(6) Операторите на инсталации могат да предават авиационни квоти“.
17. Създава се нов чл. 28а:
„Чл. 28а. Националният администратор ежегодно уведомява съответната РИОСВ с официално писмо във връзка с неизпълнение на задълженията по чл. 48, ал. 1 и чл. 51е от ЗОИК в НРТКЕПГ“.
18. В чл. 29, ал. 2 думите „и да е подпечатано“ се заличават. 
19. Създава се чл.  34а:
„Чл. 34а. Националният администратор изключва от СТЕ в НРТКЕПГ инсталации, които през три последователни години са докладвали на компетентния орган емисии, по-малки от 2 500 тона еквивалент на въглероден диоксид, без да се вземат предвид емисиите от биомаса,  след  получаване на уведомление от министъра на околната среда и водите за одобрен от ЕК списък с малки инсталации, изключени от СТЕ при наличие на условията по чл. 57б, ал. 1 – 2 и ал. 4 от ЗОИК и след съгласие от оператора им“.
20. В чл. 36 думите „и уникалната числена стойност на серийния номер на единиците по Протокола от Киото (ДВ, бр. 68 от 2005 г.)“ се заличават.
21. В Преходни и заключителни разпоредби, в § 5, думите „чл. 5, ал. 1 и 2“ се заменят с „чл. 5, ал. 1, 2, 3 и 4“.
§ 3. В Наредбата за условията, реда и начина за изготвяне на докладите и за верификация на докладите на операторите на инсталации и на авиационните оператори и за изготвяне и проверка на заявления на нови участници (приета с ПМС № 268 от 1 септември 2014 г., обн., ДВ, бр. 75 от 2014 г.; изм. и доп., бр. 44 от 2023 г.) се правят следните изменения и допълнения:
1. В чл. 1, т. 1 думите „данните за тонкилометрите“ се заменят с „несвързаните с СО₂ въздействия на въздухоплаването“.
2. В чл. 2, ал. 1, т. 1 думите „данните за тонкилометрите“ се заменят с „несвързаните с СО₂ въздействия на въздухоплаването“.
3. Член 4 се изменя така:
„Чл. 4. Авиационните оператори са длъжни да изготвят, съгласно чл. 36, ал. 2 от ЗОИК и изискванията на Регламент за изпълнение (ЕС) 2018/2066, годишен доклад за емисиите и годишен доклад за несвързаните с СО2 въздействия на въздухоплаването въз основа на одобрения от компетентния орган план за мониторинг.“
4. В чл. 4, ал. 2 се заличава.
5. В чл. 6 се правят следните изменения и допълнения: 
а) в ал. 2 се правят следните изменения и допълнения:
аа) създава се нова т. 8:
„8. дела на „рециклирани въглеродни горива“ (RCF) и/или „възобновяеми горива от небиологичен произход“ (RFNBO)“;
бб) досегашната т. 8 става 9;
вв) досегашните т. 9 и 10 стават съответно т.10 и 11 и се изменят така: 
„10. доказателства за изпълнение на критериите за устойчивост по отношение на използваните за изгаряне биогорива, течни горива от биомаса, газообразни и твърди горива от биомаса, RCF, RFNBO и синтетични нисковъглеродни горива съгласно чл. 38, параграф 5 и чл. 39а, параграф 3 и 4 от Регламент за изпълнение (ЕС) 2018/2066“;
11. когато биомасата, RCF, RFNBO и синтетични нисковъглеродни горива, използвани за горене, не съответстват на изискванията по чл. 38, параграф 5 и чл. 39а от Регламент за изпълнение (ЕС) 2018/2066, нейното въглеродно съдържание се смята за изкопаем въглерод“; 
гг) досегашната т. 11 става 12 и в нея думите „чл. 36“ се заменят с „чл. 37“;
дд) досегашната т. 12 става 13.
6. В чл. 10, ал. 2 се изменя така: 
„(2) Отделен доклад, който обхваща несвързаните с СО2 въздействия на въздухоплаването, като приложение към годишния доклад за емисиите, се изготвя съгласно приложение № 3“.
7. В чл. 12 думите „съгласно изискванията на Глава V и на Регламент за изпълнение (ЕС) 2018/2067“се изменят „съгласно изискванията на Глава V от Регламент за изпълнение (ЕС) 2018/2067“.
8. В чл. 13 се правят следните изменения и допълнения: 
а) в ал. 1 думите „данните за тонкилометри“ се заменят с думите „несвързаните с СО2 въздействия на въздухоплаването“. 
б) в ал. 4 след думите “се подават на български език“ се добавят думите „и/или на английски език“.
в) алинея 5 се отменя. 
9. В чл. 14 се правят следните изменения: 
а) в ал. 1, в основния текст числото „10“ се заменя с „14“;
б) в ал. 2 се правят следните изменения:
аа) в основния текст числото „10“ се заменя с „14“;
бб) в т. 2 думите „данните за тонкилометрите и с Приложение Х, т. 2 и 3“ се заменят с „несвързаните с СО2 въздействия и с Приложение Х, т. 2 и 2а“. 
10. В чл. 16, ал. 6 думите „данните за тонкилометрите“ се заменят с „несвързаните с СО2 въздействия на въздухоплаването“. 
11. В чл. 18 се създава ал. 3: 
„(3) Ако водещият одитор по СТЕ на ЕС извършва годишни проверки на дадена инсталация в период от пет последователни години, тогава той преустановява за три последователни години предоставянето на услуги по проверката на същата инсталация, съгласно чл. 43 от Регламент за изпълнение (ЕС) 2018/2067“.
12. В чл. 21 думите „данните за тонкилометрите“ се заменят с „за несвързаните с СО2 въздействия“. 
13. В чл. 22 думите „данните за тонкилометрите“ се заменят с „за несвързаните с СО2 въздействия“.
14. Член 24 се изменя така: 
„Чл. 24. (1) Верификационният орган извършва проверка и верифицира несвързаните с СО2 въздействия от въздухоплаването, подадени в заявленията по чл. 68, параграф 5 от Регламент за изпълнение (ЕС) 2018/2066, които трябва да отчитат само действително извършените от авиационния оператор полети по Приложение № 2 към ЗОИК. 
(2) При проверката по ал. 1 верификационният орган прави справка с данните от движението на оператора на въздухоплавателното средство, включително данни от система за проследяване на несвързаните с СО2 въздействия на въздухоплаването (NEATS) на Евроконтрол, и следва да прецизира потенциалът за глобално затопляне (GWP) за изчисляването на СО2 екв. на полет, съгласно чл. 56а, параграф 3 от Регламент за изпълнение (ЕС) 2018/2066.“
15. Създава ново Приложение 3 към чл. 10, ал. 2: 
„Приложение № 3 към чл. 10, ал. 2
По отношение на несвързаните с CO2 въздействия на въздухоплаването, отделният доклад, посочен в член 68, параграф 5 от Регламент за изпълнение (ЕС) 2018/2066, съдържа най-малко следната информация:
1) Данни за идентификация на оператора на въздухоплавателно средство и позивната или друг уникален код, използван за целите на контрола на въздушното движение, както и съответните данни за контакт.
2) Име и адрес на проверяващия доклада.
3) Годината, за която се отнася докладът.
4) Номер на версията на последния одобрен план за мониторинг и препратка към нея, както и датата, от която той се прилага, номер на версията и препратка към нея за други планове за мониторинг, които имат отношение към докладваната година.
5) Измененията в дейностите, които са от значение за несвързаните с СО2 въздействия, а също и отклоненията от одобрения план за мониторинг, направени по време на периода на докладване.
6) Регистрационните номера на въздухоплавателните средства и видовете въздухоплавателни средства, използвани през периода на докладване за авиационните дейности, попадащи в обхвата на приложение I към Директива 2003/87/ЕО и извършени от този оператор на въздухоплавателно средство.
7) Общия брой полети по двойки държави, обхванати от доклада.
8) Сбора на CO2 еквивалент на подлежащите на мониторинг полети на оператора на въздухоплавателно средство за двойка летища, изразен посредством показателя във връзка с климата, предвиден в член 56a, параграф 2 от Регламент за изпълнение (ЕС) 2018/2066.
9) Таблица в XML формат, в която за всеки полет и съгласно определенията в раздел 1 от приложение IIIa към настоящия регламент се посочва информация за полета, тип въздухоплавателно средство, идентификатор на двигателя и CO2 екв., изразен посредством показателя във връзка с климата, предвиден в член 56a, параграф 2 от Регламент за изпълнение (ЕС) 2018/2066.
10) Ако операторът на въздухоплавателно средство не използва NEATS за изчисляването на CO2 еквивалент, а собствени ИТ инструменти или такива на трети страни, както е посочено в член 56a, параграф 7, буква б) от настоящия регламент, описание на начина, по който се прилага параметърът за ефикасност в тези инструменти, в съответствие с настоящия регламент и NEATS с цел прецизиране на GWP. Ако в инструментите не се прилага параметърът за ефикасност, операторът на въздухоплавателно средство предоставя обяснение на причините, поради които не го прилага“.
ЗАКЛЮЧИТЕЛНА РАЗПОРЕДБА
Параграф единствен. Постановлението влиза в сила от деня на обнародването му в “Държавен вестник“.

